Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 721/11/4403	Nitra, 15.3.2013
EEČ : 2-32-32-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.2.2013, spisová značka 2 Pv 721/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 21.2.2013, spisová značka 2 Pv 721/11/4403, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry XXXXX uznesením sp. zn. 2 Pv 721/2011 zo dňa 12.01.2012, právoplatným dňa 29.01.2012 podľa § 216 odsek 1 písmeno a), b), c) Trestného poriadku podmienečne zastavila trestné stíhanie vedené proti obvinenému XXXXX, voči ktorému bolo uznesením povereného príslušníka PZ OO PZ Veľké Zálužie sp. zn. ORP-3114/VZ-NR-2011 zo dňa 22.11.2011 podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie pre prečin krádeže podľa § 212 odsek 2 písmeno d) Trestného zákona na tom skutkovom základe, že
     	dňa 24.09.2011 asi o 13.30 hod. v katastri obce XXXXX, z parc. č. 3901/1 s názvom Pastuchov patriacej do poľnohospodárskeho pôdneho fondu odcudzil 384 ks kŕmnej kukurice, ktorú zabalenú vo dvoch vreciach viezol na svojom skútri žlto-modrej farby bez EČ do miesta svojho prechodného bydliska v obci XXXXX č. 662, pričom bol na miestnej komunikácii v obci XXXXX v blízkosti rodinného domu č. 93 prichytený hliadkou OO PZ Veľké Zálužie, čím spoločnosti XXXXX XXXXX spôsobil škodu vo výške 22,- €.
	V zmysle § 216 odsek 2 Trestného poriadku bola vyššie uvedeným uznesením prokurátorky určená obvinenému XXXXX skúšobná doba v trvaní 12 mesiacov, ktorá plynula od 29.01.2012 do 29.01.2013. 
V zmysle § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 
	V zmysle § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku.
	Z doplneného odpisu z registra trestov Generálnej prokuratúry SR, zo správ OR PZ XXXXX, Obvodného úradu XXXXX som zistila, že XXXXX v súčasnosti nie je trestne stíhaný a v skúšobnej dobe sa nedopustil žiadneho trestného činu.  Z výpisu z Ústrednej evidencie priestupkov MV SR vyplýva, že XXXXX dňa 24.01.2013 spáchal priestupok proti bezpečnosti a plynulosti cestnej premávky podľa § 16 odsek 4 zákona č. 8/2009 Z.z (rýchlosť jazdy), za ktorý mu bola uložená bloková pokuta vo výške 80,- €.
	Napriek tomu, že obvinený XXXXX sa počas skúšobnej doby dopustil vyššie uvedeného priestupku, nešlo o priestupok proti majetku, teda nesúvisel s jeho predchádzajúcim odsúdením za majetkový trestný čin, som toho názoru, že obvinený XXXXX počas skúšobnej doby viedol riadny život, a preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Valentová
prokurátorka